Pe 2 mai, Prințesa Charlotte, fiica lui Kate Middleton și Prințul William, a împlinit frumoasa vârstă de 9 ani. Mama ei, Prințesa de Wales a fotografiat-o pe micuță, iar imaginea a ajuns pe Instagram. În fotografie, Prințesa Charlotte apare lângă o floare, dar puțini ştiu detalii emoționante din spatele acestei poze.
Prințesa Charlotte, fiica soților Kate Middleton și Prințul William, a împlinit 9 ani pe 2 mai. Cum era de așteptat, mama ei a publicat o imagine cu ea pe rețelele de socializare , iar fanii casei regale au observat că Charlotte se transformă într-o adevărată domnișoară. În plus, mulți internauți au precizat că asemănarea ei cu regretata străbunică, Regina Elisabeta a II-a, este destul de evidentă.
Prințesa Charlotte a radiat într-o fustă din denim și un cardigan vișiniu. Fotografia a fost realizată, conform tradiției, chiar de către Kate Middleton. Fotografia sa a fost publicată pe rețelele de socializare, alături de un mesaj emoționat:
„La mulți ani pentru cea de-a 9-a aniversare, Prințesă Charlotte! Mulțumim pentru toate mesajele frumoase de astăzi. 📸 Prințesa de Wales”, este mesajul care însoțește poza respectivă.
Puțini au observat că Charlotte apare lângă floarea „Clematis Elizabeth”, numită în onoarea regretatei Regine. Potrivit Gardens Illustrated, planta, cunoscută și sub numele de „Clematis montana var. rubens, prezintă flori roz pal și un miros delicat și a fost una dintre primele plante numite după Elisabeta a II-a, scrie Mirror.co.uk.
Vezi această postare pe Instagram
După veștile care au șocat o lume întreagă, acelea că Kate Middleton a fost diagnosticată cu cancer și urmează un tratament strict, Prințul William a făcut primele declarații despre starea de sănătate a soției sale.
Prințesa de Wales a împărtășit vestea după ce a fost supusă unei intervenții chirurgicale la nivelul abdomenului. Până acum nu au fost făcute declarații cu privire la starea ei de sănătate.
Cu toate acestea, Prințul William a fost prezent la marea deschidere a „James Palace Newscastle”, care a avut loc pe data de 30 aprilie. Un membru din public l-a întrebat pe Prinț cum se simte Kate și cei trei copii ai lor, acesta spunând: „Toți suntem bine, mulțumim.”